ગાંધીનગર– ગુજરાત વિધાનસભાની ચૂંટણી જીતવા કોંગ્રેસે પણ કમર કસી છે. કોંગ્રેસ ઉપાધ્યક્ષ રાહુલ ગાંધી આજે સોમવારે ગુજરાતની મુલાકાતે આવ્યા હતા. સર્કિટ હાઉસમાં મહત્વપૂર્ણ બેઠક કર્યા બાદ ગાંધીનગરમાં રાહુલ ગાંધીની એક સભા યોજાઈ હતી. આ સભામાં કોંગ્રેસના અનેક અગ્રણી નેતાઓ ઉપસ્થિત રહ્યા હતા, તો આ સાથે જ ઓબીસી એકતા મંચના નેતા અલ્પેશ ઠાકોર સત્તાવાર રીતે કોંગ્રેસમાં જોડાયા હતા. રાહુલ ગાંધીએ અલ્પેશને કોંગ્રેસનો ખેસ પહેરાવી તેમને કોંગ્રેસમાં આવકાર્યા હતા.